Video: Afkeur-knoppie binnekort op FacebookGrafika: geeksnack.com Talle Facebook-gebruikers het al die behoefte uitgespreek om ŉ plasing waarvan hulle nie hou nie, te kan “afkeur” (“dislike”). Mark Zuckerberg, uitvoerende hoof van Facebook, het Dinsdag tydens ŉ vraag-en-antwoordsessie in Kalifornië, VSA, bevestig Facebook is besig om ŉ “dislike”-knoppie te ontwikkel. Zuckerberg het dit benadruk dat hulle nie ŉ funksie wou skep waar ander mense iemand anders se plasings kan beoordeel nie, maar eerder om jou misnoeë uit te spreek of simpatie te betoon met iemand. Hy het gesê dit sal uiteraard nie lekker wees as iemand jou mooi sonsondergangfoto of ŉ hoogtepunt uit jou dag “afkeur” nie, maar eerder wanneer jy iets plaas oor byvoorbeeld huidige nuusgebeure soos die vlugtelingkrisis of selfs ŉ familielid wat gesterf het. Facebook het nog nie aangedui hoe die knoppie sal lyk of wat dit genoem sal word nie. Die maatskappy kan ook nog nie sê wanneer die funksie beskikbaar sal wees nie. “Dit is verrassend ingewikkeld om só ‘maklike’ kenmerk te probeer bou,” het Zuckerberg verduidelik. Facebook sal na verwagting ook aan sy algoritmes moet werk om só funksie in te bou om te bepaal hoe plasings gesorteer word. Kyk na die aankondiging oor die “dislike”-knoppie en die volledige vraag-en-antwoordsessie volg onderaan. Townhall Q&A: September 15, 2015 Here’s the video from today’s Townhall Q&A at Facebook. People from around the world asked questions about education, science, virtual reality, artificial intelligence, my future daughter and of course the dislike button. It was great to hear everyone’s questions and feedback. Thanks for watching! Posted by Mark Zuckerberg on Tuesday, September 15, 2015